

**"Қазтелерадио" телехабарларды, радио хабарларын тарату және радио байланысы республикалық мемлекеттік қазыналық кәсіпорны мен "АРТБС" республикалық мемлекеттік кәсіпорнын "Қазтелерадио" ашық акционерлік қоғамына қайта ұйымдастыру туралы**

Қазақстан Республикасы Үкіметінің қаулысы 2000 жылғы 24 ақпан N 298

      "Мемлекеттік мүлікті жекешелендірудің және басқарудың тиімділігін арттырудың 1999-2000 жылдарға арналған бағдарламасын бекіту туралы" Қазақстан Республикасы Үкіметінің 1999 жылғы 1 маусымдағы N 683 P990683\_ қаулысына сәйкес Қазақстан Республикасының Үкіметі қаулы етеді:

      1. "Қазтелерадио" телехабарларды, радио хабарларын тарату және радио байланысы республикалық мемлекеттік қазыналық кәсіпорны мен "АРТБС" республикалық мемлекеттік кәсіпорны мемлекеттің 100 проценттік қатысуымен "Қазтелерадио" ашық акционерлік қоғамына (бұдан әрі - "Қазтелерадио" ААҚ) қайта ұйымдастырылсын.

      2. Қазақстан Республикасы Қаржы министрлігінің Мемлекеттік мүлік және жекешелендіру комитеті заңдарда белгіленген тәртіппен:

      1) "Қазтелерадио" ААҚ-ның Жарғысын бекітсін және оны әділет органдарында мемлекеттік тіркеуді қамтамасыз етсін;

      2)

      3) осы қаулыны іске асыру жөніндегі өзге де шараларды қабылдасын.

      Ескерту. 2-тармақ өзгерді - ҚР Үкіметінің 2000.05.19. N 751

               қаулысымен. P000751\_

      Ескерту. 2)-тармақша алып тасталды - ҚР Үкіметінің 2001.11.17. N 1474

               қаулысымен. P011474\_

      3. Қазақстан Республикасының Мәдениет, ақпарат және қоғамдық келісім министрлігі екі апта мерзімде Қазақстан Республикасы Қаржы министрлігінің Мемлекеттік мүлік және жекешелендіру комитетіне:

      1) "Қазтелерадио" ААҚ-ның құжаттарына қол қоюға және мемлекеттік тіркеу үшін ұсынуға уәкілетті адамдардың кандидатуралары;

      2) "Қазтелерадио" ААҚ Директорлар кеңесінің құрамы бойынша ұсыныс табыс етсін.

      4. Қазақстан Республикасының Мәдениет, ақпарат және қоғамдық келісім министрлігі мен Қазақстан Республикасының Көлік және коммуникациялар министрлігі "Қазтелерадио" ААҚ-мен және "ҚТК - Қазақстан Тарату Корпорациясы" ашық акционерлік қоғамымен бірлесіп бір ай мерзімде

Қазақстан Республикасында телерадио хабарларын таратуды дамытудың

бағдарламасын әзірлесін және Қазақстан Республикасының Үкіметіне бекітуге

ұсынсын.

     Ескерту. 4-тармақ өзгерді - ҚР Үкіметінің 2000.05.19. N 751

              қаулысымен.

P000751\_

     5. Осы қаулы қол қойылған күнінен бастап күшіне енеді.

     Қазақстан Республикасының

        Премьер-Министрі

     Оқығандар:

    Қобдалиева Н.М.

    Орынбекова Д.К.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК